cyanic-selkie/wikianc huggingface dataset:
ประชาธิปไตยแบบมีผู้แทน
ระบบประชาธิปไตยแบบมีผู้แทน (representative democracy) เป็นประชาธิปไตยแบบหนึ่งซึ่งตั้งอยู่บนหลักว่า ข้าราชการจากการเลือกตั้งเป็นผู้แทนกลุ่มประชาชน ซึ่งขัดต่อประชาธิปไตยทางตรง ประชาธิปไตยแบบตะวันตกสมัยใหม่ทั้งหมดเป็นประชาธิปไตยแบบมีผู้แทนประเภทใดประเภทหนึ่งทั้งสิ้น เช่น สหราชอาณาจักรเป็นราชาธิปไตยภายใต้รัฐธรรมนูญ และเยอรมนีเป็นสาธารณรัฐระบบรัฐสภา เป็นต้น
ประชาธิปไตยแบบมีผู้แทนเป็นองค์ประกอบของทั้งระบบรัฐสภาหรือระบบประธานาธิบดี และตรงแบบใช้ในสภาล่าง เช่น สภาสามัญชน (สหราชอาณาจักร) หรือบุนเดิสทาค (เยอรมนี) และอาจกำกับอีกทีหนึ่งโดยข้อบังคับตามรัฐธรรมนูญ เช่น สภาสูง ในสภานั้น อำนาจอยู่ในมือของผู้แทนราษฎรที่มาจากการเลือกตั้งโดยประชาชน
โคกกระสุน
โคกกระสุน หรือ หนามกระสุน เป็นพืชล้มลุกในวงศ์ Zygophyllaceae เป็นพืชท้องถิ่นในเขตอบอุ่นและเขตร้อน ในยุโรปใต้ เอเชียใต้ แอฟริกา และออสเตรเลีย ชื่อสามัญในภาษาอังกฤษมีมากมาย เช่น bindii, bullhead, burra gokharu,  caltrop, cat's head, devil's eyelashes, devil's thorn, devil's weed, goathead,   puncturevine, และ tackweed.
โคกกระสุนเป็นพืชไม่ผลัดใบ ลำต้นอวบน้ำ สีเขียว ใบเดี่ยว หลังใบสีขาวนวล ดอกเดี่ยว ปลายกลีบดอกสีขาว โคนกลีบสีเหลือง ผลเดี่ยวกลม มีส่วนนูนเป็นหนาม แก่แล้วหนามจะแข็ง ผลอ่อนสีเขียวอมขาว แก่เป็นสีน้ำตาล มักพบเป็นวัชพืช
เส้นเมริเดียนที่ 154 องศาตะวันตก
เส้นเมริเดียนที่ 154 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 154 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 26 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 154 องศาตะวันตกลากผ่านพื้นที่ดังนี้:
อาซากูซะ
อาซากูซะ เป็นย่านสำคัญของเขตไทโต กรุงโตเกียว ประเทศญี่ปุ่น เป็นที่ตั้งของวัดเซ็นโซ (浅草寺 Sensō-ji) ที่มีชื่อเสียง วัดนี้เป็นที่ประดิษฐานของพระโพธิสัตว์กวนอิม หรือที่ชาวญี่ปุ่นเรียกกันว่า "คันนง" (観音 Kannon) อันเป็นที่เคารพบูชาของชาวญี่ปุ่นอย่างมาก นอกจากนี้ยังมีงานเทศกาลประจำปีที่มีชื่อเสียงระดับประเทศด้วย
ที่ตั้ง
ย่านอาซากูซะตั้งอยู่ในเขตไทโต ทางตะวันออกเฉียงเหนือของกรุงโตเกียว อยู่สุดทางด้านตะวันออกของโตเกียวเมโทรสายกินซะ ใกล้แม่น้ำซูมิดะ (隅田川 Sumida-gawa)
โนเกีย 2600
โนเกีย 2600 เป็นโทรศัพท์มือถือจากโนเกีย มันถูกปล่อยออกในไตรมาสที่สองของปี 2003 โทรศัพท์ มีจอแสดงผลสี มีเสียงเรียกเข้าประเภทโพลีโฟนิ, เกมส์, และเครื่องมือเดสก์ท็อป แต่ไม่ได้มีกล้องหรือบลูทูธ
แบล็กเอาต์ (อัลบั้มบริตนีย์ สเปียรส์)
แบล็กเอาต์ (Blackout) คือ สตูดิโออัลบั้มลำดับที่ 5 ของบริตนีย์ สเปียรส์ ศิลปินเพลงป็อปหญิงจากสหรัฐอเมริกา ออกจำหน่ายที่ออสเตรเลียในวันที่ 27 ตุลาคม พ.ศ. 2550 ตามด้วยสหราชอาณาจักรในวันที่ 29 ตุลาคม พ.ศ. 2550 และทั่วโลกในวันที่ 30 ตุลาคม พ.ศ. 2550 อัลบั้มแบล็คเอาต์เป็นอีกหนึ่งอัลบั้มที่มีการรอคอยมากที่สุดในโลกเพราะบริตนีย์เองก็ไม่ได้ออกอัลบั้มมานานนับตั้งแต่อัลบั้ม In The Zone ในปี พ.ศ. 2546 อีกทั้งช่วงที่ผ่านมา ตัวเธอเองมีข่าวในแง่ลบค่อนข้างมาก อัลบั้มนี้จึงได้ถูกจับตามองเป็นอย่างมากว่าเธอจะกลับมาทวงตำแหน่งป็อปสตาร์ระดับโลกคืนได้หรือไม่
รายชื่อเพลงในอัลบั้ม
โบนัสรีมิกซ์
พีระมิดคู่ห้าเหลี่ยมอีลองเกต
พีระมิดคู่ห้าเหลี่ยมอีลองเกต (อังกฤษ: elongated pentagonal bipyramid/dipyramid) เป็นทรงหลายหน้า (polyhedron) ที่เกิดจากการแทรกปริซึมห้าเหลี่ยม (pentagonal prism) ลงไประหว่างกลางพีระมิดคู่ห้าเหลี่ยม (pentagonal pyramid: J13) ทำให้มีหน้ารูปสามเหลี่ยมด้านเท่า 10 หน้า หน้ารูปสี่เหลี่ยมจัตุรัส 5 หน้า รวม 15 หน้า รูปทรงนี้มี 12 จุดยอด 25 ขอบ และเป็นทรงตันจอห์นสันหมายเลข 16 (Johnson solid: J16)
รถไฟใต้ดินเซี่ยงไฮ้ สาย 10
รถไฟใต้ดินเซี่ยงไฮ้ สาย 10 เป็นเส้นทางรถไฟฟ้าในระบบรถไฟใต้ดินเซี่ยงไฮ้ เปิดให้บริการในวันที่ 10 เมษายน ค.ศ. 2010 แบ่งเป็นสายหลักและสายรอง สายหลักวิ่งจาก สถานีซินเจียงวันเช็น ไปยัง สถานีถนนลองซี สายย่อยวิ่งจาก สถานีถนนลองซี ไปยังสถานี สถานีถนนฮางจง สีประจำเส้นทางคือ สีม่วงลาเวนเดอร์
ตำบลยายแพง
ยายแพง เป็นตำบลในอำเภอบางคนที จังหวัดสมุทรสงคราม ตั้งอยู่ในเขตการปกครองส่วนท้องถิ่นขององค์การบริหารส่วนตำบลบางคนที
ที่ตั้งและอาณาเขต
ตำบลยายแพงตั้งอยู่ทางทิศตะวันออกเฉียงเหนือของอำเภอบางคนที มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลยายแพงอยู่ในเขตอำเภอบางคนที จัดตั้งขึ้นเป็นตำบลในวันที่ 10 มิถุนายน พ.ศ. 2490 โดยได้แยกการปกครองหมู่ที่ 11, 12, 13 (ในขณะนั้น) ของตำบลจอมปลวก กับการปกครองหมู่ที่ 14, 15 ของตำบลกระดังงา จัดตั้งเป็นตำบลยายแพง มีเขตการปกครองในตำบลทั้งหมด 5 หมู่บ้าน จนถึงปัจจุบัน
ต่อมาได้มีการจัดตั้งสภาตำบลยายแพง ในวันที่ 22 พฤษภาคม พ.ศ. 2517 ก่อนที่ต่อมาสภาตำบลบางกุ้งได้รับการจัดตั้งเป็นองค์การบริหารส่วนตำบลยายแพง ตามประกาศกระทรวงมหาดไทย เมื่อวันที่ 16 ธันวาคม พ.ศ. 2539 และมีผลในวันที่ 25 ธันวาคม ปีเดียวกัน เป็นต้นมา และในวันที่ 15 กันยายน 2547 ทางกระทรวงมหาดไทยได้ประกาศยุบองค์การบริหารส่วนตำบลยายแพง รวมกับองค์การบริหารส่วนตำบลบางคนที เนื่องจากมีประชากรไม่ถึงเกณฑ์
ซัมซุง เอสจีเอช-ที409
ซัมซุง เอสจีเอช-ที409เป็นโทรศัพท์ประเภทฝาพับ นำเสนอโดย T-Mobile (สหรัฐอเมริกา) ในปี 2550 ที่ผลิตบริษัทซัมซุง
หลุยส์ วิตตอง (นักออกแบบ)
หลุยส์ วิตตอง (Louis Vuitton; 4 สิงหาคม 1821 - 27 กุมภาพันธ์ 1892) เป็นแฟชั่นดีไซเนอร์และนักธุรกิจชาวฝรั่งเศส เขาเป็นผู้ก่อตั้งหลุยส์ วิตตอง แบรนด์เครื่องหนัง ที่ในปัจจุบันมีเจ้าของคือแอลวีเอ็มเอช ก่อนหน้านี้เขาได้รับการแต่งตั้งให้เป็นช่างทำหีบใส่ฉลองพระองค์ให้กับจักรพรรดินีเออเฌนี เดอ มอนตีโค จักรพรรดินีของจักรพรรดินโปเลียนที่ 3
ประวัติ
วิตตองเกิดในตระกูลช่างไม้ เมื่ออายุได้ 10 ขวบ แม่ของเขาซึ่งเป็นช่างทำหมวกได้เสียชีวิต และพ่อของเขาก็เสียชีวิตหลังจากนั้นไม่นาน เขาได้อาศัยอยู่กับแม่เลี้ยงแต่ก็มีความสัมพันธ์ที่ไม่ดีกับแม่เลี้ยงมากนัก วิตตองได้หนีออกจากบ้านของเขาในฟร็องเช-ก็อมเต ในปี ค.ศ. 1835 เมื่ออายุ 13 ปี วิตตองได้ทำงานตลอดการเดินทางประมาณ 292 ไมล์ (470 กม.) ไปยังปารีส เมื่อเขามาถึงในปี ค.ศ. 1837 ในช่วงการปฏิวัติอุตสาหกรรม เขาได้ฝึกงานกับนายมาเรชาล ซึ่งเป็นช่างทำกระเป๋า ภายในเวลาไม่กี่ปีวิตตองได้รับชื่อเสียงในหมู่ชนชั้นสูงของปารีสในฐานะหนึ่งในช่างทำกระเป๋าที่มีชื่อเสียงของเมือง
หลังจากการสถาปนาจักรวรรดิฝรั่งเศสขึ้นใหม่ภายใต้จักรพรรดินโปเลียนที่ 3 วิตตองได้รับการว่าจ้างให้เป็นช่างทำหีบใส่ฉลองพระองค์สำหรับจักรพรรดินีแห่งฝรั่งเศส
ในปี ค.ศ. 1854 เมื่ออายุได้ 33 ปี วิตตองได้แต่งงานกับ คลีเมนซ์-เอมิลี ปาร์ริอ วัย 17 ปี และไม่นานหลังจากนั้นเขาได้ออกจากร้านของ มาเรชาล และเปิดร้านและโรงงานทำกระเป๋าของตนเองในปารีส วิตตองได้ปฏิวัติวงการด้วยการเปิดตัวกระเป๋าผ้าแคนวาสทรงสี่เหลี่ยมผืนผ้าสุดล้ำสมัยในช่วงเวลาที่ตลาดมีเพียงกระเป๋าหนังโค้งมนเท่านั้น ความต้องการกระเป๋าที่มีมากขึ้นทำให้เขาขยายโรงงานให้ใหญ่ขึ้น
วิตตองยังออกแบบระบบล็อกแบบกันการกระแทกเป็นครั้งแรกของโลก รูปแบบการล็อกทั้งหมดถูกเก็บไว้เป็นความลับที่ห้องทำงานของเขา และลงทะเบียนลิขสิทธิ์ด้วยชื่อของเขาเอง
ในปี ค.ศ. 1871 ได้เกิดสงครามฝรั่งเศส-ปรัสเซีย ทำให้โรงงานของวิตตองเกิดความวุ่นวายขึ้น เครื่องมือหลายอย่างของเขาถูกขโมย ทำให้วิตตองต้องสร้างร้านใหม่ทันทีในย่านใจกลางกรุงปารีส ในปี ค.ศ. 1872 วิตตองเปิดตัวไลน์ผลิตภัณฑ์ใหม่ โดยมีการออกแบบสีเบจโมโนแกรมพร้อมแถบสีแดงที่เป็นสัญลักษณ์แบรนด์ของเขา ก่อนที่เขาจะเสียชีวิตในปี ค.ศ. 1892
อเมริกันอันตราย
ต่อมาในปี ค.ศ. 1963 เรื่องราวในนวนิยายได้นำมาสร้างเป็นภาพยนตร์ กำกับโดยจอร์จ อิงลันด์ บทภาพยนตร์โดยสจ๊วต สเติร์น นำแสดงโดยมาร์ลอน แบรนโดที่รับบทเป็นแฮร์ริสัน คาร์เตอร์ แม็กไวต์ นอกจากนี้ ม.ร.ว. คึกฤทธิ์ ปราโมช รับบทเป็นนายกรัฐมนตรีประเทศสารขัณฑ์ ซึ่งต่อมาในปี ค.ศ. 1975 ม.ร.ว. คึกฤทธิ์ ปราโมช ได้เข้ารับตำแหน่งนายกรัฐมนตรีคนที่ 13 ของประเทศไทย
ฉบับภาพยนตร์ได้รับการเสนอชื่อเข้าชิงรางวัลลูกโลกทองคำ ในสาขานักแสดงนำชายยอดเยี่ยมและผู้กำกับยอดเยี่ยม
สารขัณฑ์
สารขัณฑ์ (Sarkhan) เป็นชื่อประเทศสมมติในนวนิยายเรื่องดังกล่าว และภาคต่อชื่อ Sarkhan แต่งโดย William Lederer และ Eugene Burdick โดยในเรื่อง อเมริกันอันตราย ได้รับการสร้างเป็นภาพยนตร์ภาพยนตร์เรื่อง The Ugly American (1963) นำแสดงโดย มาร์ลอน แบรนโด โดยมี หม่อมราชวงศ์คึกฤทธิ์ ปราโมช รับบทเป็นนายกรัฐมนตรีประเทศสารขัณฑ์ (ในฉบับแปล ใช้ชื่อประเทศเป็น "ซาคาน")
ในนิยายทั้งสองเรื่อง ประเทศสารขัณฑ์ตั้งอยู่ในเอเชียตะวันออกเฉียงใต้ ระหว่างประเทศพม่ากับประเทศไทย ตอนเหนือติดประเทศจีน และมีบางส่วนติดกับประเทศเวียดนาม มีประชากรประมาณ 20 ล้านคน มีเมืองหลวงคือกรุงไฮโด (ไฮโธ) ซึ่งหันหน้าไปทางมหาสมุทรแปซิฟิก (ซึ่งเป็นไปไม่ได้ในทางภูมิศาสตร์) โดยสถานการณ์ภายในประเทศค่อนข้างวุ่นวาย
ประเทศสารขัณฑ์ถูกนำมาใช้เชิงเปรียบเทียบถึงประเทศไทย เพื่อต้องการเลี่ยงการออกชื่อประเทศไทยโดยตรง
จังหวัดกันดาล
กันดาล หรือ ก็อนฎาล (កណ្ដាល) เป็นจังหวัดหนึ่งทางภาคใต้ของประเทศกัมพูชา มีตาเขมาเป็นเมืองหลักของจังหวัด พื้นที่ของจังหวัดนี้โอบล้อมกรุงพนมเปญซึ่งเป็นเมืองหลวงของประเทศ
การแบ่งเขตการปกครอง
จังหวัดกันดาลประกอบด้วย 11 อำเภอ (ស្រុក) ได้แก่
เรจีบันเดรันตีส
เรจีบันเดรันตีส (Rede Bandeirantes) เป็นสถานีโทรทัศน์ในประเทศบราซิล ตั้งอยู่ในเมืองเซาเปาโล บริษัทย่อยของกรูปูบันเดรันตีสจีคอมมูนีกาเซา เริ่มออกอากาศครั้งแรกในปี พ.ศ. 2510 ถึงปัจจุบัน และเป็นสถานีโทรทัศน์ที่สี่ในประเทศบราซิล
หัสคุณ
ลักษณะทางพฤษศาสตร์
หัสคุณเป็นไม้พุ่มขนาดเล็กถึงขนาดกลาง   สูงประมาณ 3 เมตร เปลือกลำต้นสีเทาคล้ายต้นส้มโอ
การขยายพันธุ์
ส่วนใหญ่จะขยายพันธุ์โดยการเพาะเมล็ด ปักชำ และตอนกิ่ง
ศรีเมือง เจริญศิริ
ดร.ศรีเมือง เจริญศิริ อดีตสมาชิกวุฒิสภา จังหวัดมหาสารคาม อดีตรัฐมนตรีว่าการกระทรวงศึกษาธิการ และอดีตสมาชิกสภาผู้แทนราษฎร สังกัดพรรคพลังประชาชน
ประวัติ
ศรีเมือง เจริญศิริ เกิดเมื่อวันที่ 9 กรกฎาคม พ.ศ. 2485 ที่ อำเภอโกสุมพิสัย จังหวัดมหาสารคาม เป็นบุตรของนายเสี่ยวเพ็ง กับ นางแก่น เจริญศิริ สมรสกับนาง รังสิมา เจริญศิริ มีบุตร 2 คน คือ ดร.มติ เจริญศิริ และ ดร.ชนาวีร์ เจริญศิริ จบการศึกษาระดับมัธยมศึกษา จากโรงเรียนสารคามพิทยาคม จบการศึกษาระดับปริญญาตรี วิศวกรรมศาสตรบัณฑิต (วิศวกรรมโทรคมนาคม) จากสถาบันเทคโนโลยีพระจอมเกล้าเจ้าคุณทหารลาดกระบัง (รุ่นที่ 1) จบการศึกษาระดับปริญญาโท พาณิชยศาสตรมหาบัณฑิต จากมหาวิทยาลัยธรรมศาสตร์ และจบการศึกษาระดับปริญญาเอก รัฐประศาสนศาสตรดุษฎีบัณฑิต จาก มหาวิทยาลัยอุบลราชธานี และยังได้รับปริญญา รัฐประศาสนศาสตรดุษฎีบัณฑิตกิตติมศักดิ์ จาก มหาวิทยาลัยราชภัฏมหาสารคาม อีกด้วย
นอกจากนี้ยังได้รับประกาศนียบัตรในด้านต่างๆ จากหลายสถาบัน อาทิ
การทำงาน
ดร.ศรีเมือง เจริญศิริ เริ่มรับราชการในสังกัดกรมไปรษณีย์โทรเลข กระทรวงคมนาคม จากนั้นจึงย้ายมาเป็นพนักงานรัฐวิสาหกิจ สังกัดการสื่อสารแห่งประเทศไทย และเป็นผู้ก่อตั้งสหภาพแรงงานการสื่อสารแห่งประเทศไทย ในปี พ.ศ. 2520 ได้รับตำแหน่งสำคัญ ๆ หลายตำแหน่ง อาทิผู้อำนวยการกองขนส่ง ผู้อำนวยการฝ่ายโทรคมนาคมภูมิภาค จนตำแหน่งสุดท้าย คือ ผู้ตรวจการใหญ่ ฝ่ายโทรคมนาคม การสื่อสารแห่งประเทศไทย
ต่อมาได้ลงสมัครและได้รับเลือกตั้งเป็นสมาชิกวุฒิสภา จังหวัดมหาสารคาม ในปี พ.ศ. 2543 และได้รับตำแหน่งประธานคณะกรรมาธิการคมนาคม วุฒิสภา ต่อจากนั้นได้เข้าร่วมงานกับพรรคพลังประชาชน และได้รับตำแหน่งกรรมการบริหารพรรค ระหว่างวันที่ 1 กันยายน พ.ศ. 2550 - 2 ธันวาคม พ.ศ. 2551 ดร.ศรีเมือง ได้รับเลือกตั้งเป็นสมาชิกสภาผู้แทนราษฎร แบบสัดส่วน ในสังกัดพรรคพลังประชาชน ในการเลือกตั้ง พ.ศ. 2550 และได้รับโปรดเกล้าฯ แต่งตั้งเป็นรัฐมนตรีว่าการกระทรวงศึกษาธิการ ตั้งแต่วันที่ 24 กันยายน พ.ศ. 2551 กระทั่งถูกตัดสิทธิ์ทางการเมืองในคดียุบพรรคพลังประชาชน เมื่อวันที่ 2 ธันวาคม พ.ศ. 2551 ภายหลังพ้นจากการถูกตัดสิทธิทางการเมือง ได้ลงสมัครรับเลือกตั้งเป็นสมาชิกวุฒิสภาที่จังหวัดมหาสารคาม ในการเลือกตั้งสมาชิกวุฒิสภาเป็นการทั่วไป เมื่อวันที่ 30 มีนาคม พ.ศ. 2557 และได้รับการเลือกตั้งเป็นสมาชิกวุฒิสภา ซึ่งคณะกรรมการการเลือกตั้งได้ประกาศรับรองผลในวันที่ 8 เมษายน พ.ศ. 2557
ดร.ศรีเมือง เจริญศิริ เข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553
นอกจากหน้าที่การราชการแล้ว ยังเคยมีหน้าที่ทางสังคมอีกหลายหน้าที่ อาทิ ประธานชมรมสมาชิกวุฒิสภาอีสาน ประธานมูลนิธิส่งเสริมการศึกษาชาวมหาสารคาม ประธานสถาบันการพลศึกษา วิทยาเขตมหาสารคาม นายกสมาคมศิษย์เก่าโรงเรียนสารคามพิทยาคม กรรมการสภามหาวิทยาลัยราชภัฏมหาสารคาม และนายสมาคมศิษย์เก่าสถาบันเทคโนโลยีพระจอมเกล้าเจ้าคุณทหารลาดกระบัง
พีระมิดคู่สี่เหลี่ยมจัตุรัสไจโรอีลองเกต
พีระมิดคู่สี่เหลี่ยมจัตุรัสไจโรอีลองเกต (อังกฤษ: gyroelongated square bipyramid/dipyramid) เป็นทรงหลายหน้า (polyhedron) ที่เกิดจากการแทรกแอนติปริซึมสี่เหลี่ยมจัตุรัส (square antiprism) ลงไประหว่างกลางทรงแปดหน้าปรกติ (regular octahedron) แล้วหันส่วนปลายให้เข้ามุมกับแอนติปริซึม ทำให้มีหน้ารูปสามเหลี่ยมด้านเท่าทั้งหมด 16 หน้า รูปทรงนี้มี 10 จุดยอด 24 ขอบ และเป็นทรงตันจอห์นสันหมายเลข 17 (Johnson solid: J17)
อำเภอบ้านนาสาร
บ้านนาสาร เป็นอำเภอตั้งอยู่ในจังหวัดสุราษฎร์ธานี
ที่ตั้งและอาณาเขต
อำเภอบ้านนาสารตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติอำเภอบ้านนาสาร
"อำเภอบ้านนาสาร" ได้รับอารยธรรมก่อนสมัยประวัติศาสตร์จนถึงสมัยประวัติศาสตร์ มีพื้นที่อาณาเขตกว้างใหญ่อยู่ในเขตการปกครองของเมืองไชยา เมืองนครศรีธรรมราช มณฑลนครศรีธรรมราช มณฑลชุมพร มณฑลสุราษฎร์ จังหวัดสุราษฎร์ธานี ตามลำดับจนถึงปี พ.ศ. 2447 กระทรวงมหาดไทยได้โอนมาขึ้นกับจังหวัดสุราษฎร์ธานี
1. เริ่มต้นประวัติศาสตร์ "วัดถ้ำขรม" บริเวณที่วัดถำขรมมีการตั้งถิ่นฐานของมนุษย์ได้รับอารยธรรมมาตั้งแต่ก่อนสมัยประวัติศาสตร์ และมีมนุษย์ตั้งถิ่นฐานรอบอ่าวบ้านดอน ลุ่มแม่น้ำตาปี แม่น้ำพุมดวง แม่น้ำอิปัน คลองฉวาง คลองหา คลองลำพูน คลองยา คลองท่าสะท้อน มีหลักฐานความเจริญบริเวณบ้านน้ำรอบ บ้านท่าสะท้อน บ้านท่าเรือ บ้านควนท่าแร่ บ้านนาสาร ภูเขาถ้ำขรม เมืองเวียงสระ เคียนซา พระแสง ถึงสมัยประวัติศาสตร์วัดถำขรม ท้องที่อู่มาต อยู่ในเขตการปกครองของอาณาจักรไชยา และเมืองนครศรีธรรมราช มีความสัมพันธ์เกี่ยวเนื่องกับประวัติศาสตร์สยาม สมัยสุโขทัย สมัยอยุธยา สมัยกรุงธนบุรีและกรุงรัตนโกสินทร์
''- ปรากฏหลักฐาน ในทำเนียบข้าราชการเมืองนครศรีธรรมราช สมัยรัชกาลที่ 2 ปี พ.ศ. 2354 เกี่ยวกับข้าราชการที่ลำพูนดังนี้ คือ “ หลวงอินทรพิชัย นายที่ลำพูน ถือศักดินา ๘๐๐ ฝ่ายซ้าย ขุนเพชรกำแพง ปลัด ถือศักดินา ๔๐๐ หมื่นเทพรักษา รอง ถือศักดินา ๒๐๐ หมื่นพรหมอักษร สมุห์บัญชี ถือศักดินา ๒๐๐ หมื่นจิตอักษร สมุห์บัญชี ถือศักดินา ๒๐๐ หมื่นสระบุรี เป็นสารวัตร ถือศักดินา ๒๐๐ หมื่นเกล้าเป็นสารวัตร ถือศักดินา ๒๐๐ สิริ หลวงขุนหมื่นที่ลำพูน หลวง ๑ ขุน ๑ หมื่น รวม ๗ คน ”'' - ปี พ.ศ. 2420 มีการจัดปกครองท้องที่ลำพูน คือ แยกท้องที่เวียงสระและท้องที่ส้องห้วยมะนาวออกเป็น 2 อำเภอคือ อำเภอเวียงสระ และอำเภอบ้านส้อง อำเภอเวียงสระต่อมาเรียกชื่ออำเภอคลองตาล โดยมี วัดเวียง เป็นที่เลณฑุบาต ท้องที่ลำพูนได้ดูแลราชการท้องที่ดังกล่าวตั้งแต่สมัยรัชกาลที่ 2 รัชกาลที่ 3 รัชกาลที่ 4 จนถึงสมัยรัชกาลที่ 5
- ปี พ.ศ. 2442 พระยาสุขุมนัยวินิต(ปั้น สุขุม ต่อมาเลื่อนยศเป็นพระยายมราช) สมุหเทศาภิบาล มณฑลนครศรีธรรมราช ได้มาตรวจราชการที่อำเภอลำพูน พิจารณาเห็นว่าการจัดการปกครองอำเภอลำพูน ยังไม่เหมาะสมเพราะไม่สะดวกต่อการเดินทางของประชาชนจึงได้แยกตำบลอีปัน และ ตำบลพะแสง ตั้งเป็น อำเภอพะแสง แยกตำบลพนม ตั้งเป็น กิ่งอำเภอพนม ออกจากอำเภอลำพูน - ปี พ.ศ. 2449(ร.ศ.125)ย้ายศาลารัฐบาลมณฑล(ศร.)ชุมพร มาตั้งที่บ้านดอน เปลี่ยนชื่อมณฑลชุมพรเป็นชื่อ มณฑลสุราษฎร์ ตั้งศาลารัฐบาลมณฑลที่บ้านดอน เปลี่ยนชื่อเมืองไชยา เป็นเมืองสุราษฎร์ธานี และโอนอำเภอพะแสง(ต่อมาเปลี่ยนเป็นพระแสง) กิ่งอำเภอพนม และอำเภอลำพูน จากเมืองนครศรีธรรมราช มณฑลนครศรีธรรมราชมาขึ้นกับเมืองสุราษฎร์ธานี จึงทำให้อำเภอลำพูน กิ่งอำเภอพนมและอำเภอพระแสง มาอยู่ในเมืองสุราษฎร์ธานี
4.สมัยเรียกชื่อ “อำเภอบ้านนา” - ปี พ.ศ. 2460 (ร.ศ.136) กระทรวงมหาดไทยเปลี่ยนชื่อ อำเภอลำพูน เป็น“อำเภอบ้านนา”ตามชื่อตำบลที่ตั้งที่ว่าการเนื่องจากอยู่ใกล้สถานีรถไฟบ้านนา ประชาชนส่วนใหญ่เรียกว่า “อำเภอบ้านนา” - ปี พ.ศ. 2465 (ร.ศ.141) กระทรวงมหาดไทยได้โอนตำบลบางเบา ตำบลกรูด จากอำเภอท่าโรงช้าง ตำบลเคียนซา ตำบลพ่วงพรหมครจากอำเภอพะแสงมาขึ้นกับอำเภอบ้านนา ทำให้มีตำบลเพิ่มขึ้นคือ 1. ตำบลบ้านนา 2. ตำบลท่าเรือ 3. ตำบลทุ่งเตา 4. ตำบลกอบแกบ (ลำพูน) 5. ตำบลนาสาร 6. ตำบลพรุพี 7. ตำบลท่าชี (น้ำพุ) 8. ตำบลทุ่งหลวง 9. ตำบลเวียงสระ 10. ตำบลบางเบา 11. ตำบลกรูด 12. ตำบลเคียนซา 13. ตำบลพ่วงพรหมคร 14. ตำบลตะปาน - ปี พ.ศ. 2481 สมัยรัฐบาลจอมพลป.พิบูลสงคราม นายกรัฐมนตรีได้เปลี่ยน ชื่อ สยาม เป็น ราชอาณาจักรไทย
การปกครองส่วนภูมิภาค
อำเภอบ้านนาสารเป็นเขตอำเภอในจังหวัดสุราษฎร์ธานี แบ่งเขตการปกครองออกเป็น 11 ตำบล 65 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านนาสารประกอบด้วยองค์กรปกครองส่วนท้องถิ่น 11 แห่ง ได้แก่
สโมสรฟุตบอลพัทลุง
สโมสรฟุตบอลพัทลุง เป็นสโมสรฟุตบอลอาชีพในประเทศไทย โดยเป็นทีมจากจังหวัดพัทลุง ปัจจุบันเล่นในไทยลีก 3 โซนภาคใต้
ประวัติสโมสร
สโมสรฟุตบอลพัทลุง เริ่มก่อตั้งเมื่อเดือนธันวาคม ปลายปี 2552 โดยมีนางนาที รัชกิจประการ เลขานุการประธานรัฐสภา เป็นประธานสโมสรหญิงอีกคนหนึ่งของประเทศไทย คุณนาทีเริ่มการจัดตั้งสโมสร โดยสมาชิกแฟนคลับชาวพัทลุง ที่รักฟุตบอลและเห็นถึงความสำคัญของการสนับสนุนนักฟุตบอลอาชีพที่นำชื่อเสียงมาสู่จังหวัดบ้านเกิด นั่นคือที่มาของการเริ่มต้นส่งทีมเข้าร่วมการแข่งขันฟุตบอลดิวิชั่น 2 ลีกภูมิภาค (ภาคใต้) 2010 สโมสรได้มีพิธีเปิดสโมสรอย่างเป็นทางการเมื่อวันเสาร์ที่ 30 มกราคม 2553 โดยถือเป็นสโมสรภาคใต้ทีมแรกที่ได้ถ่ายทอดสดทั่วประเทศผ่านสถานีโทรทัศน์ช่อง NBT สทท. ซึ่งได้รับผลตอบรับที่ดีมากจากพี่น้องชาวจังหวัดพัทลุงทั้งในพื้นที่และอยู่ทั่วทั้งประเทศ โดยในวันเปิดตัวได้รับเกียรติจากผู้ว่าราชการจังหวัด นายวินัย ครุวรรณพัฒน์ เป็นผู้เปิดงาน และสโมสรอินทรีเพื่อนตำรวจ ร่วมแข่งขันนัดเปิดสนาม ซึ่งผลทีมเจ้าบ้านแพ้ไป 2 - 4
สนามเหย้า
สโมสรใช้สนามกีฬากลางจังหวัดพัทลุง ซึ่งตั้งอยู่บนถนนสายเอเชีย สนามได้มีการเพิ่มเติมอัฒจันทร์ทั้งฝั่งมีหลังคาและกระถางคบเพลิง เพื่อรองรับผู้ชมให้ได้มากยิ่งขึ้น โดยอัฒจันทร์ฝั่งกระถางคบเพลิงจุคนได้ประมาณ 1,500-1,800 คน ส่วนฝั่งมีหลังคารองรับผู้ชมได้ประมาณ 2,000-2,500 คน
ด้านห้องพัก มีการใช้ใต้ถุนอัฒจันทร์เป็นห้องต่าง ๆ ได้แก่ ห้องพักนักกีฬา ห้องผู้ตัดสิน ห้องปฐมพยาบาล และห้องประชุมสนามกีฬากลางจังหวัดพัทลุงมีสกอร์บอร์ดแบบดิจิตอลและมีไฟส่องสว่างทั้ง 4 มุมของสนาม ทำให้สามารถรองรับการแข่งขันในเวลากลางคืนได้
คอมพิวเตอร์ อตานาซอฟฟ์-เบอร์รี
คอมพิวเตอร์ อตานาซอฟฟ์-เบอร์รี (Atanasoff-Berry Computer ย่อว่า ABC) เป็นเครื่องคำนวณดิจิทัลอิเล็กทรอนิกส์เครื่องแรกของสหรัฐอเมริกา เริ่มสร้างเมื่อ พ.ศ. 2480 (ค.ศ. 1937) มันสามารถแก้สมการเชิงเส้นได้สูงสุด 29 ตัวแปร โดยผ่านการทดสอบอย่างสมบูรณ์ แม้ว่าใน พ.ศ. 2485 (ค.ศ. 1942) กลไกการรับส่งข้อมูลเข้าออกจะยังคงไม่น่าเชื่อถือ เมื่อ จอห์น อตานาซอฟฟ์ และ คลิฟฟอร์ด เบอร์รี ผู้ประดิษฐ์มันออกจากวิทยาลัยไอโอวาสเตตเพื่อรับหน้าที่ในสงครามโลกครั้งที่ 2 ABC ได้บุกเบิกส่วนประกอบที่สำคัญของคอมพิวเตอร์สมัยใหม่ ซึ่งรวมถึงเลขคณิตฐานสองและสวิตช์อิเล็กทรอนิกส์ แต่ด้วยความที่มันเป็นเครื่องคำนวณเฉพาะงาน ไม่สามารถบันทึกโปรแกรมได้ ทำให้มันแตกต่างอย่างชัดเจนจากคอมพิวเตอร์สมัยใหม่
งานคอมพิวเตอร์ของอตานาซอฟฟ์ไม่เป็นที่รู้จักในวงกว้างจนกระทั่งถูกค้นพบอีกครั้งในคริสต์ทศวรรษ 1960 ท่ามกลางความขัดแย้งเกี่ยวกับการอ้างสิทธิ์เครื่องคอมพิวเตอร์อิเล็กทรอนิกส์เครื่องแรก ตามความเข้าใจสมัยใหม่มักจะถือกันว่าคอมพิวเตอร์อีนิแอกเป็นคอมพิวเตอร์เครื่องแรก แต่ใน พ.ศ. 2517 ศาลแขวงสหรัฐฯ ได้ตัดสินให้สิทธิบัตรของอีนิแอกเป็นโมฆะ และสรุปว่า ABC เป็น "คอมพิวเตอร์" เครื่องแรก ABC เป็นเครื่องคำนวณแบบเปลี่ยนโปรแกรมไม่ได้ (ไม่เหมือนกับคอมพิวเตอร์ที่ใช้สถาปัตยกรรมแบบ ฟอน นอยมันน์หรือสถาปัตยกรรมแบบฮาร์วาร์ด หรือเครื่องคำนวณแบบ plug-board ที่โปรแกรมได้) ที่ใช้สำหรับแก้สมการเชิงเส้น
Dichelesthiidae
Dichelesthiidae เป็นสกุลของ Copepod ที่อยู่ในวงศ์ Siphonostomatoida.
เส้นขนานที่ 2 องศาใต้
เส้นขนานที่ 2 องศาใต้ คือวงกลมละติจูดที่ 2 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
Dichelesthiidae
สปีชีส์ในสกุล ได้แก่:
เส้นขนานที่ 2 องศาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 2° ใต้ลากผ่านพื้นที่ดังนี้:
ลำดับชั้นของทูตสวรรค์ในศาสนาคริสต์
คริสต์ศาสนิกชนโรมันคาทอลิกและอีสเทิร์นออร์ทอดอกซ์ เชื่อว่าทูตสวรรค์มีหน้าที่ต่าง ๆ กัน โดยผู้เขียนที่ใช้ชื่อว่าดิโอนิสิอัสสมาชิกสภาอาเรโอปากัส (Dionysius the Areopagite d.ca. 500) ได้แบ่งลำดับชั้นของเหล่าทูตสวรรค์เหล่านี้ไว้ 3 ชั้น (เอก, โท, ตรี) แต่ละชั้นก็มีอีก 3 คณะที่ทำหน้าที่ต่างๆกัน ดังนั้น จึงถือว่าทูตสวรรค์มีลำดับชั้นถึง 9 ลำดับ เรียกรวม ๆ ว่าทูตสวรรค์ และทูตสวรรค์ก็ถือเป็นชื่อชั้นหนึ่งในเก้าชั้นนั้นด้วย
ชั้นเอก วงศ์ที่ 1
ประกอบไปด้วย ทูตสวรรค์ในพันธสัญญาเดิม รากศัพท์มาจากคำว่า seraph อันแปลว่าลุกไหม้ ที่ได้ชื่อนี้เพราะมีแสงสว่างอันเจิดจ้า ราวกับกำลังจะลุกไหม้ มีร่างกายสูงใหญ่ มี 6 ปีก 1 คู่สำหรับบิน 1 คู่สำหรับปกป้องดวงตาจากการมองพระเป็นเจ้าโดยตรง และอีก 1 คู่สำหรับปกคลุมเท้า เสราฟิมมักจะอยู่รายรอบบัลลังค์แห่งพระเจ้า เสราฟิม (Seraphim)
เสราฟิมมักจะถูกเปรียบเป็นราชาหรือเจ้าชายของทูตสวรรค์แห่งแสงและเหมือนพี่ใหญ่ของทูตสวรรค์ทั้งหมด ร้องเพลงสรรเสริญพระเจ้าที่เรียกว่า "the Thrice Holy" เป็นบทเพลงสรรเสริญพระเจ้า
ตามนิทานของชาวยิวเทวัญคณะนี้มี 70 ตำแหน่ง คอยปกป้องพระบัลลังก์ของพระยาห์เวห์เทวัญเหล่านี้บางองค์ได้มีส่วนสมคบกันก่อกบฏต่อพระเจ้าและได้กลายเป็นปีศาจหรือเทวทูตตกสวรรค์ไปก็มี จะเห็นได้ว่าแม้สมาชิกสวรรค์เองก็เห็นผิดเป็นชอบได้เหมือนกัน
ชั้นโท วงศ์ที่ 2
ประกอบไปด้วย ทูตสวรรค์คณะนี้มีหน้าที่คอยจัดสรรและมอบหมายหน้าที่การทำงานให้แก่บรรดาเทวดาต่าง ๆ ให้เป็นไปตามพระประสงค์ของพระเจ้า สัญลักษณ์แห่งอำนาจของพวกเขาคือ คฑาและลูกโลก
ตามนิทานของชาวยิว หน้าที่หลักของเทวัญคณะนี้คือการทำอัศจรรย์ต่าง ๆ ในโลก บทบาทนี้พบได้ในหนังสือกิจการของอัครทูต 1.10
ทูตสวรรค์หมวดนี้มีหน้าที่ดังทหารกล้าคอยต่อสู้กับปีศาจ และคอยปกป้องโลกไม่ให้ตกอยู่ใต้อำนาจของปีศาจ แต่บางครั้งก็พลาดท่าตกเป็นตัวร้ายเสียเองก็มี เช่นที่บันทึกไว้ในจดหมายถึงชาวโรม 8.38-39
ชั้นตรี วงศ์ที่ 3
ชื่อของทูตสวรรค์หมวดนี้มาจากภาษากรีกเก่าซึ่งแปลได้ว่า ผู้ปกครอง (Rulers) หน้าที่ของพวกเขาคือคอยปกป้องศาสนา คอยดลใจบรรดาผู้นำประชาชนให้ตัดสินใจนำผู้อื่นไปในทางที่ถูกต้องในพระคัมภีร์กล่าวถึงเทวัญ กลุ่มนี้ว่าเกี่ยวข้องกับอำนาจทั้งทางดีและร้าย (อฟ 6.12: 2.22) มีประมุขได้แก่ อนาเอล ฮามิเอล และ Nisroch (ต่อมาได้กลายเป็นเทพตกสวรรค์) ว่ากันว่า ฮามิเอลเป็นผู้มารับผู้เผยพระวจนะเอโนค (Enoch) พามาสู่สรวงสวรรค์หลังจากที่เอโนคถึงแก่กรรม ทูตสวรรค์องค์อื่น ๆ ในวงศ์นี้ ได้แก่ Cervill (เซอร์วิลล์) มีชื่อว่าเป็นเจ้าชายแห่งความแข็งแรง ผู้ช่วยเหลือกษัตริย์ดาวิดในสงครามที่ปะทะกับ โกลิอัท
Archangels ถ้าแปลตามตำแหน่งแปลได้ว่าหัวหน้าทูตสวรรค์ แต่หน้าที่จริง ๆ นั้นไม่มีใครทราบ มีบันทึกถึงบทบาทและชื่อของอัครทูตสวรรค์เหล่านี้ว่ามี อัครทูตสวรรค์มีคาเอล (ปราบทูตสวรรค์กบฏอื่น ๆ) ราฟาเอล (ปรากฏในหนังสือโทบิต) ทูตสวรรค์กาเบรียล (ช่วยดาเนียลเข้าใจนิมิตที่เห็น และเป็นผู้แจ้งสาส์นแก่พระนางมารีย์ถึงการรับเอากายของพระบุตร) หนังสือเอโนคบทที่ 1 กล่าวว่าทูตสวรรค์คณะนี้มี 7 องค์คือ มีคาเอล กาเบรียล ราฟาเอล อูรีเอล ซารีเอล เรมีเอล ราเกล
คำว่า "ทูตสวรรค์" ที่ใช้และพบทั่วไปในพระคัมภีร์อยู่หมู่ทูตสวรรค์คณะนี้ ทูตสวรรค์คณะนี้มีมากมายและมีหน้าที่หลายอย่างเช่น คอยปกป้องดูแลมนุษย์
ค่างสะโพกขาว
มีรูปร่างหน้าตาเหมือนกับค่างชนิดอื่น ๆ ที่พบในภูมิภาคอินโดจีน ขนตามลำตัวเป็นสีดำสนิท มีลักษณะเด่นคือ มีขนสีขาวปกคลุมตามลำตัวตั้งแต่มุมปากถึงใบหู หางยาว ขนหางของค่างสะโพกขาวจะแตกต่างไปจากค่างชนิดอื่น คือ ยาวและฟูคล้ายหางของกระรอกมีขนสีขาวปกคลุมบริเวณสะโพกลงมาจนถึงเหนือหัวเข่า ลูกที่เกิดใหม่มีขนสีทองเหมือนเช่นค่างชนิดอืนที่อยู่ในสกุล Trachypithecus ทั่วไป
มีความยาวลำตัวและหัว 55-83 เซนติเมตร ความยาวหาง 81-86 เซนติเมตร ปัจจุบัน ค่างสะโพกขาวพบได้เพียงแค่ป่าลึกทางตอนเหนือของเวียดนามเท่านั้น มีพฤติกรรมมักอาศัยรวมกันเป็นฝูงเล็ก ๆ ประมาณ 3-6 ตัว  ออกหากินในเวลากลางวัน กินใบไม้ชนิดต่าง ๆ เป็นอาหาร อาศัยอยู่บนต้นไม้สูงมากจากพื้น โดยหลับนอนตามถ้ำหรือที่ปลอดภัยตามหุบเขาหรือเทือกเขาหินปูน ข้อมูลทางวิชาการเกี่ยวกับค่างชนิดนี้ยังมีอยู่น้อยมาก เนื่องจากหายากและจำนวนประชากรลดลงอย่างรวดเร็ว ซึ่งปัจจุบัน เชื่อว่ามีจำนวนประชากรเหลือน้อยกว่า 320 ตัวเท่านั้นเอง
วอลเลย์บอลชายแชลเลนเจอร์คัพ 2018
วอลเลย์บอลชายแชลเลนเจอร์คัพ 2018 (2018 FIVB Volleyball Men's Challenger Cup) เป็นการแข่งขันครั้งแรกของวอลเลย์บอลชายแชลเลนเจอร์คัพ และเป็นการแข่งขันวอลเลย์บอลชายระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่มาตูซิญญุช, ประเทศโปรตุเกส ระหว่างวันที่ 20–24 มิถุนายน ค.ศ. 2018
วัดดอนประดู่ (จังหวัดพัทลุง)
วัดดอนประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนประดู่ อำเภอปากพะยูน จังหวัดพัทลุง
วัดดอนประดู่สร้างขึ้นประมาณ พ.ศ. 2175 ครั้นในช่วงสมัยรัชกาลที่ 2–3 โจรสลัดมาตีเมืองตรัง พัทลุง และขอบเขตชายแดนของสงขลาได้หมดแล้ว เตรียมตัวบุกตีเมืองสงขลา เจ้าพระยาสงขลานำกำลังส่วนหนึ่งมาตั้งรับที่บ้านห้วยลึก เพราะห้วยลึกสมัยนั้นเป็นทางผ่านเข้าศึกเดินทัพทางบกจากพัทลุงไปสงขลา โดยตั้งค่ายบริเวณวัดดอนประดู่นี้ วัดได้รับการบูรณะเมื่อ พ.ศ. 2563 โดยกลุ่มอนุรักษ์โบราณสถาน สำนักศิลปากรที่ 15 นครศรีธรรมราช บูรณะอุโบสถ
อุโบสถกำหนดอายุสมัยรัตนโกสินทร์ ลักษณะเป็นอาคารตั้งอยู่บนฐานปัทม์ ตัวฐานทาสีน้ำตาล ตัวอาคารทาสีเหลือง โดยผนังสร้างด้านข้างเป็นซุ้มโค้งแบบซุ้มหลอกต่อกันไปทั้งหมดด้านละ 7 ซุ้ม กลางซุ้มมีหน้าต่างวางในตำแหน่งสลับซุ้ม เว้นซุ้มด้านละ 3 บาน ด้านหลังทำซุ้มหลอก 5 ซุ้ม ไม่มีหน้าต่าง ด้านหน้าทำซุ้มหลอก 5 ซุ้มเหมือนกับด้านหลัง แต่เจ้าช่องประตูในซุ้มที่ 2 และ 4 เครื่องบนเป็นเครื่องไม้มุงกระเบื้องดินเผา มีปีกนก 1 ชั้น ไม่ประดับช่อฟ้า ใบระกา หางหงส์ หน้าบันไม่มีการตกแต่งลวดลาย
ภายในอุโบสถตรงกลางยกพื้นขึ้นชั้นหนึ่ง ด้านในสุดประดิษฐานพระพุทธรูปสำริดปางมารวิชัยเป็นพระประธานองค์หนึ่ง และมีพระพุทธรูปศิลาทรายแดง ปางมารวิชัย มีร่องรอยการลงรักปิดทอง ตั้งเรียงกันอยู่อีก 3 องค์ โดยองค์กลางมีขนาดใหญ่ สันนิษฐานว่าอาจเป็นพระประธานเดิม และมี พ่อท่านบางใคร เป็นพระปางอุ้มบาตร ความสูงจากฐาน 1 เมตร แกะสลักด้วยไม้ ตามคำบอกเล่า เป็นพระเก่าแก่จากวัดบางใครที่เป็นวัดร้าง ปัจจุบันพระองค์นี้เป็นเป็นพระลากประจำเรือพระของวัดดอนประดู่ ในประเพณีลากพระ และทุกวันแรม 8 ค่ำ เดือน 5 จะมีการสรงน้ำ ทุกวันแรม 1 ค่ำ เดือน 11 รอบอุโบสถมีใบเสมาปูนปั้นนั่งแท่นตั้งอยู่โดยรอบ
บาซูกา
M1 บาซูกา เป็นอาวุธเครื่องยิงจรวดต่อสู้รถถังแบบไร้แรงสะท้อนถอยหลังขนาดพกพา ได้ถูกใช้งานอย่างแพร่หลายโดยกองทัพสหรัฐ ยังถูกเรียกอีกว่า"สโตฟไพพ์"(Stovepipe) นวัตกรรมอย่างบาซูกาคืออาวุธต่อต้านรถถังที่ขับเคลื่อนด้วยจรวดรุ่นแรกที่ถูกใช้โดยทหารราบในสนามรบ จุดที่โดดเด่นที่สุดคือจรวดเชื้อเพลิงแข็งสำหรับการขับเคลื่อน มันสามารถใช้ได้กับหัวรบระเบิดแรงสูงต่อต้านรถถังที่จะยิงเข้าใส่กับยานพาหนะหุ้มเกราะ รังปืนกล และป้อมปราการบังเกอร์ที่อยู่ในระยะพิสัยไกลกว่าการขว้างระเบิดมือหรือทุ่นระเบิด ชื่อเล่นของมันที่ถูกนำมาใช้อย่างแพร่หลาย เกิดขึ้นมาจากอาวุธเครื่องยิงจรวดรุ่นเอ็ม1 ที่มีความคล้ายคลึงกับเครื่องดนตรีที่ถูกเรียกว่า "บาซูกา" ซึ่งถูกคิดค้นและเป็นที่นิยมในปี ค.ศ. 1930 นักแสดงตลกชาวสหรัฐ บ็อบ เบิรน์
ในช่วงสงครามโลกครั้งที่สอง กองทัพเยอรมันได้ยึดบาซูกามาหลายกระบอกในการทัพแอฟริกาเหนือในช่วงแรก และได้เผชิญหน้าในแนวรบด้านตะวันออก และในไม่ช้าวิศวกรรมผันกลับของพวกเขาได้ออกแบบรุ่นที่เป็นของพวกเขาเอง ด้วยการเพิ่มขนาดหัวรบที่มีเส้นผ่าศูนย์กลาง 8.8 ซม (แม้ว่าหัวรบอื่นๆจะมีการเปลี่ยนแปลงที่เล็กน้อย) และได้ถูกใช้อย่างหลายที่ถูกเรียกว่า ราเกเทนพันแซร์บืชเซอ "พันแซร์เชร็ค" (รถถังสยอง) เมื่อสงครามใกล้จะยุติลง ญี่ปุ่นได้พัฒนาอาวุธที่มีความคล้ายคลึง เครื่องยิงจรวดต่อต้านรถถัง 70 มม. ไทป์ 4 ซึ่งเป็นระเบิดซึ่งขับเคลื่อนด้วยจรวดที่การออกแบบแตกต่างกัน
คำว่า "บาซูกา" ยังคงเห็นว่าถูกใช้อย่างไม่เป็นทางการซึ่งเป็นศัพท์ทั่วไปที่อ้างถึงอาวุธขีปนาวุธที่ยิงด้วยการประทับบ่าจากภาคพื้นดินต่อภาคพื้นดิน (ส่วนใหญ่เป็นเครื่องยิงระเบิดซึ่งขับเคลื่อนด้วยจรวดหรือปืนไรเฟิลแบบไร้แรงสะท้อนถอย)
เส้นเมริเดียนที่ 153 องศาตะวันตก
เส้นเมริเดียนที่ 153 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 27 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 153 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇺🇸 ! scope="row" style="background:#b0e0e6;" | เวิ้งคุก ! scope="row" style="background:#b0e0e6;" | ช่องแคบเชลิคอฟ ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
เจ้าฟ้าสุทัศน์
เจ้าฟ้าสุทัศน์ เป็นพระราชโอรสพระองค์ใหญ่ในสมเด็จพระเอกาทศรถที่ประสูติแต่สมเด็จพระอัครมเหสี พระองค์มีพระอนุชาร่วมพระมารดา 1 พระองค์ คือ เจ้าฟ้าศรีเสาวภาคย์ สมเด็จพระเอกาทศรถทรงพระกรุณาโปรดเกล้าฯ สถาปนาพระองค์ขึ้นเป็นพระมหาอุปราช
หลังจากนั้น เจ้าฟ้าสุทัศน์กราบบังคมทูลสมเด็จพระเอกาทศรถว่า ขอพิจารณาคนออก สมเด็จพระเอกาทศรสจึงตรัสว่า "จะเป็นขบถหรือ" เป็นเหตุให้เจ้าฟ้าสุทัศน์เกิดความเกรงพระราชอาญาจากสมเด็จพระราชบิดา เมื่อพระองค์ออกจากที่เฝ้าและเสด็จมายังพระราชวังบวรสถานมงคลแล้ว พระองค์ได้เสวยยาพิษและเสด็จสวรรคตลง ความทราบถึงสมเด็จพระเอกาทศรถทำให้พระองค์ทรงพระโทมนัสเป็นอันมากและทรงพระกรุณาโปรดเกล้าฯ ให้จัดงานพระราชทานเพลิงพระศพตามพระอิสริยยศพระมหาอุปราช ซึ่งพระองค์ทรงตั้งพระทัยบำเพ็ญทานกุศลเป็นอเนกประการ
เมืองบัวรภา
บัวละพา เป็นอำเภอ (เมือง) ของแขวงคำม่วน แขวงในตอนกลางของประเทศลาว
การวิ่งเต้น
ปัจจุบันการวิ่งเต้นมีความหมายกว้างมากขึ้นโดยรวมถึงความพยายามมีอิทธิพลต่อการกระทำของรัฐในทุก ๆ เรื่อง ด้านการเมืองระหว่างประเทศ มีการจ้างนักวิ่งเต้นเพื่อหาเสียงสนับสนุนให้แก่ประเทศของตนหรือตัดสิทธิพิเศษบางประการที่เคยให้กับประเทศของตน เป็นต้น ผู้ทำหน้าที่วิ่งเต้นเรียกว่า นักวิ่งเต้น หรือเรียกทับศัพท์ว่า ล็อบบี้ยิสต์
มยุรา เศวตศิลา
กุลนภา เศวตศิลา เป็นที่รู้จักในชื่อ มยุรา เศวตศิลา เดิมใช้ชื่อว่า มยุรา ธนะบุตร (นามเดิม รัตนา ชาตะธนะบุตร; เกิด 2 กรกฎาคม พ.ศ. 2501) ชื่อเล่น ตั๊กแตน หรือ ตั๊ก เป็นนักแสดงและพิธีกรหญิงชาวไทยเชื้อสายจีน​
ประวัติ
มยุรา เศวตศิลา มีชื่อแต่แรกเกิดว่า รัตนา ชาตะธนะบุตร มีชื่อเล่นว่า ตั๊กแตน หรือ ตั๊ก เป็นบุตรคนที่สองจากทั้งหมดสี่คน บิดาเป็นชาวจีนไหหลำอพยพ มยุราสำเร็จการศึกษาจากวิทยาลัยนาฏศิลป์ วิชาเอกคีตศิลป์สากล วิชาโทบัลเล่ต์ เป็นนางแบบปกนิตยสารลลนา ถ่ายโฆษณาสบู่ดาร์ลิ่ง ใช้ชื่อในการถ่ายแบบว่า อัมพิกา ธนะบุตร
วงการบันเทิง
มยุราเป็นนางเอกภาพยนตร์โดยการชักนำของพร้อมสิน สีบุญเรือง (พันคำ) โดยครั้งแรกพันคำตั้งใจจะสร้างภาพยนตร์เรื่อง "ทิวาหวาม" ให้ นัยนา ชีวานันท์ รับบทนางเอก แต่ทางต้นสังกัดคือ ละโว้ภาพยนตร์ ไม่ยอมปล่อยตัวนัยนามารับบท พันคำจึงเลือกมยุรามารับบทนี้แทน พร้อมกับตั้งชื่อให้ว่า "วันวิสาข์" ตามชื่อนางเอกในเรื่อง แต่ในที่สุด ละโว้ภาพยนตร์ได้ยอมให้นัยนามารับบทนำในที่สุด มยุราจึงพลาดบทวันวิสาข์ไปอย่างน่าเสียดาย
อย่างไรก็ตาม หลังจากนั้นไม่นาน ดอกดิน กัญญามาลย์ ได้ติดต่อให้มยุรามารับบทนางเอกภาพยนตร์เรื่องแรกคือ “แหม่มจ๋า” และได้ตั้งชื่อในวงการให้ว่า "มยุรา ธนะบุตร" ภาพยนตร์ดังกล่าวเป็นหนึ่งในภาพยนตร์จากหลายเรื่องของดอกดินที่ทำรายได้สูงเกินหนึ่งล้านบาท หรือที่มักเรียกกันว่า "ล้านแล้วจ้า" จึงถือได้ว่ามยุราประสบความสำเร็จอย่างมากในการแสดงภาพยนตร์เรื่องแรก
หลังจากนั้นมยุรายังคงเป็นนางเอกภาพยนตร์ของดอกดินต่อไป ได้แก่ มือปืนพ่อลูกอ่อน, กุ้งนาง, สิงห์สำออย, แม่ดอกกัญชา, ไอ้แปดนิ้ว  ภาพยนตร์เรื่องอื่น ๆ ที่มีชื่อเสียง เช่น บ่อเพลิงที่โพทะเล, กระดังงากลีบทอง, ชื่นชีวานาวี, ซูเปอร์ลูกทุ่ง, 7 ป่าช้า, เท่งป๊ะต๊ะติ๊งโหน่ง ฯลฯ
มยุราแสดงภาพยนตร์อยู่ระยะหนึ่งจึงหันเข้าสู่วงการละคร ประเดิมด้วยละครของช่อง 3 เรื่อง "กุลปราโมทย์" โดยมีรัตนาภรณ์ อินทรกำแหง เป็นผู้ชักจูง
พิธีกร
มยุราเริ่มบทบาทการเป็นพิธีกรเมื่อสุรางค์ เปรมปรีดิ์ มอบหมายให้เป็นพิธีกรในรายการ 7 สีคอนเสิร์ต คู่กับธงไชย แมคอินไตย ซึ่งเป็นรายการสด เริ่มออกอากาศครั้งแรก 4 มกราคม 2529 ณ ลานเพลิน 7 สี ซึ่งได้รับเสียงตอบรับจากผู้ชมเป็นอย่างดี จนเธอได้รับเลือกให้เป็นพิธีกรในเวทีต่าง ๆ มากมาย เช่น เวทีการประกวดนางสาวไทย เวทีการประกวดมิสทีนไทยแลนด์ เวทีการประกาศผลรางวัลเมขลา ผู้ประกาศรายการช่อง 7
หลังจากนั้นมยุราก็ได้ก้าวสู่การเป็นพิธีกรของบริษัทเวิร์คพอยท์ ในรายการชิงร้อยชิงล้าน คู่กับปัญญา นิรันดร์กุล ทำให้มยุรากลายเป็นพิธีกรชื่อดังของเมืองไทยในเวลาไม่นาน ในยุคนั้นพิธีกรหญิงที่โด่งดังพร้อม ๆ กับเธอ เช่น อัจฉราพรรณ ไพบูลย์สุวรรณ, ดวงตา ตุงคะมณี, ญาณี จงวิสุทธิ์ และผุสชา โทณะวณิก เป็นต้น
มยุราออกจากงานพิธีกรรายการชิงร้อยชิงล้านภายหลังจากที่เธออัดเทปรายการดังกล่าวช่วงกลางดึกของวันที่ 4 ตุลาคม พ.ศ. 2555 ซึ่งเธอทำหน้าที่พิธีกรคู่กับปัญญา นิรันดร์กุล มากว่า 22 ปี ด้วยเหตุผลว่า ถึงจุดอิ่มตัว และไม่มีบทบาทมากนัก เนื่องจากนักแสดงใหม่ ๆ ได้แย่งบทบาทสำคัญไป และยืนยันว่าเธอมิได้มีปัญหากับบมจ.เวิร์คพอยท์ หรือปัญหาด้านสุขภาพแต่อย่างใด จนวันที่ 14 กุมภาพันธ์ พ.ศ. 2556 มยุราและปัญญาได้พบและปรับความเข้าใจกัน แต่เธอก็คงปฏิเสธที่จะกลับไปเป็นพิธีกรรายการชิงร้อยชิงล้าน
อุบัติเหตุ
ต้นเดือนพฤศจิกายน 2522 มยุราได้เดินทางไปเปิดตัวภาพยนตร์เรื่อง "ล่านรก" และถ่ายทำ ที่จังหวัดกำแพงเพชร เช้ามืดวันที่ 2 พฤศจิกายน พ.ศ. 2522 มยุราเดินทางกลับกรุงเทพโดยอาศัยรถมากับ อุเทน บุญยงค์ และมีคุณแม่ของมยุรา นั่งมาด้วย เมื่อมาถึงแยกนครหลวง จังหวัดพระนครศรีอยุธยา มีรถบรรทุกวิ่งออกมาจากทางแยกตัดหน้าอย่างกระชั้นชิด คนขับรถของคุณอุเทน ได้หักหลบทำให้รถเสียหลักพลิกคว่ำ มยุราได้รับบาดเจ็บสาหัส ถูกนำตัวส่งโรงพยาบาลพระนครศรีอยุธยา และพ้นขีดอันตรายในเวลาต่อมา อุบัติเหตุในครั้งนั้นทำให้มยุราต้องตัดมดลูกทิ้งเพราะบอบช้ำมากและเสี่ยงต่อการเป็นโรคมะเร็ง
สุขภาพ
เมื่อคราวประสบอุบัติเหตุเมื่อปี 2522 เธอได้รับการถ่ายเลือดปริมาณมากจากผู้บริจาค ทำให้เธอได้รับเชื้อไวรัสตับอักเสบซี เธอเข้ารับการรักษาด้วยยาทุกสัปดาห์ เป็นเวลาประมาณ 1 ปี จึงหายเป็นปกติ แต่ระหว่างนั้นเธอก็มีอาการคุ้มดีคุ้มร้าย ซึ่งเป็นผลจากยาที่ใช้ในการรักษา ด้วยอารมณ์ที่เกรี้ยวกราดทำให้คนใกล้ชิดและลูกจ้างได้รับผลกระทบ
สโมสรฟุตบอลยะลา ยูไนเต็ด
สโมสรฟุตบอลจังหวัดยะลา เป็นสโมสรฟุตบอลอาชีพในประเทศไทย โดยเป็นทีมจากจังหวัดยะลา
ประวัติสโมสร
สโมสรฟุตบอลจังหวัดยะลา ได้เริ่มก่อตั้งและส่งทีมเข้าแข่งขันอย่างเป็นทางการครั้งแรกเมื่อปี พ.ศ. 2552 ในนาม "ยะลา เอฟซี" แต่ในปี พ.ศ. 2558 ได้เปลี่ยนทีมบริหารและส่งทีมใหม่ คือ "ยะลา ยูไนเต็ด" และในปี พ.ศ. 2560 ได้เปลี่ยนชื่อทีมกลับไปเป็น "ยะลา เอฟซี"
โนเกีย 8600 ลูนา
โนเกีย 8600 ลูนา เป็นโทรศัพท์มือถือที่ผลิตโดยโนเกีย มีสแตนเลสเคลือบฝาหลัง น้ำหนัก 140 กรัม รวมถึงมีจอแสดงผล แบบ TFT (240 x 320 พิกเซล), กล้อง 2 ล้านพิกเซล, บันทึกวิดีโอและสตรีมมิ่ง, เครื่องเล่นเพลงดิจิตอลและวิทยุ FM
Diaixidae
Diaixidae เป็นสกุลของ Copepod ที่อยู่ในวงศ์ Calanoida.
สปีชีส์ในสกุล ได้แก่:
ขีปนาวุธข้ามทวีป
ขีปนาวุธข้ามทวีป (intercontinental ballistic missile หรือ ICBM) เป็นขีปนาวุธทิ้งตัวพิสัยไกล มีรัศมีทำการระยะไกลระดับข้ามทวีปมากกว่า 5500 km โดยปกติแล้วขีปนาวุธชนิดนี้จะใช้ในการบรรทุกหัวรบนิวเคลียร์ เพื่อทำลายเป้าหมายในวงกว้างจากระยะไกล ขีปนาวุธชนิดนี้สามารถบรรทุกหัวรบได้มากกว่าหนึ่งหัว และสามารถปล่อยได้จากหลายสถานที่เช่น สถานีปล่อยขีปนาวุธภาคพื้นดิน, เรือดำน้ำ หรือ รถปล่อยขีปนาวุธ
ขีปนาวุธข้ามทวีปมีระยะทำการไกลและเร็วกว่าซึ่งแตกต่างจากขีปนาวุธชนิดอื่นอย่างขีปนาวุธพิสัยกลาง, ขีปนาวุธพิสัยใกล้ และขีปนาวุธทิ้งตัวทางยุทธวิธี
สมาชิกถาวรคณะมนตรีความมั่นคงแห่งสหประชาชาติ 5 ประเทศ คือ จีน, ฝรั่งเศส, รัสเซีย, สหราชอาณาจักร และสหรัฐอเมริกา ทั้งหมดต่างมีขีปนาวุธข้ามทวีปประจำการเป็นของตัวเอง ขณะที่ อินเดียกับปากีสถาน ปัจจุบันมีขีปนาวุธรพิสัยปานกลางประจำการและกำลังพัฒนาขีปนาวุธข้ามทวีปเป็นของตนเอง เช่นเดียวกับเกาหลีเหนือซึ่งกำลังพัฒนาขีปนาวุธข้ามทวีปอยู่เช่นกัน
สงครามโลกครั้งที่สอง
การพัฒนาของการออกแบบในทางปฏิบัติครั้งแรกของโลกสำหรับ ICBM, A9/10, ไว้สำหรับใช้ในการทิ้งระเบิดนครนิวยอร์กและเมืองอื่น ๆ ของอเมริกา ที่ได้รับการดำเนินการอยู่ในนาซีเยอรมนีโดยทีมงานของแวร์นแฮร์ ฟอน เบราน์ ที่มีชื่อเรียกว่า โครงการอเมริกา (Projekt Amerika)
ICBMs ยุคใหม่ ICBMs ยุคใหม่มักจะกำหนดเป้าหมายดำเนินการหลาย ๆ อย่างได้อย่างอิสระ เช่นขีปนาวุธ reentry (MIRVs) ซึ่งแต่ละหัวรบนิวเคลียร์สามารถดำเนินการแยกออกจากกันเพื่อทำให้จรวดลำเดียวสามารถโจมตีเป้าหมายได้หลายเป้าหมาย MIRV เป็นผลพลอยได้ของการลดขนาดและน้ำหนักลงอย่างฮวบฮาบของหัวรบที่ทันสมัยและสนธิสัญญาข้อจำกัดอาวุธยุทธศาสตร์ที่กำหนดข้อจำกัดของจำนวนของการยิงขีปนาวุธ (SALT I และ SALT II) มันได้ถูกพิสูจน์แล้วว่ายังเป็น "คำตอบที่ง่าย" ที่ถูกนำเสนอเพื่อการใช้งานแก่ระบบ ABM มันอยู่ห่างไกลจากราคาที่แพงเพื่อเพิ่มจำนวนหัวรบแก่ระบบขีปนาวุธที่มีอยู่มากกว่าเพื่อสร้างระบบ ABM ที่มีความสามารถในการยิงที่น้อยกว่าของจำนวนหัวรบที่ถูกเพิ่มเติมเข้าไป; ด้วยเหตุนี้, ระบบ ABM ส่วนใหญ่จึงเป็นข้อเสนอที่ได้รับการตัดสินในอันที่จะกระทำไม่ได้
เซโรกลาโซโว
เซโรกลาโซโว (Сероглазово) เป็นเขตชนบท (หมู่บ้าน) ในแคว้นปกครองตนเองแอสทรัคฮาน ประเทศรัสเซีย ซึ่งมีประชากร 490 คน ในปี 2010
กระทรวงการคลัง (ญี่ปุ่น)
กระทรวงการคลัง เป็นกระทรวงที่มีฐานะเป็นคณะรัฐมนตรีในรัฐบาลญี่ปุ่น โดยใช้ชื่อ "กระทรวงพระคลังมหาสมบัติ " จนถึงปี พ.ศ. 2544 มีผู้บริหารสูงสุดคือรัฐมนตรีว่าการกระทรวงการคลัง ซึ่งจะถูกเลือกในบรรดาสมาชิกรัฐสภาโดยนายกรัฐมนตรี
ภาพรวม
กระทรวงการคลังได้ถือกำเนิดขึ้นครั้งแรกเมื่อช่วงศตวรรษที่ 6 ในยุคญี่ปุ่นโบราณ ได้มีการสถาปนาตำแหน่งพระคลังมหาสมบัติ ขึ้นเพื่อดูแลพระคลัง จวบจนถึงช่วงการฟื้นฟูเมจิได้มีการก่อตั้งกระทรวงพระคลังมหาสมบัติ  เป็นหนึ่งในหน่วยงานราชการที่มีอำนาจหน้าที่ในการเงินสาธารณะและกิจการต่าง ๆ ที่เกี่ยวข้องกับการเงิน
กระทรวงพระคลังมหาสมบัติได้รับการยกย่องว่าเป็นกระทรวงที่มีอิทธิพลมากที่สุดในรัฐบาลญี่ปุ่น แต่หลังจากเรื่องอื้อฉาวทางการเงินในช่วงปี พ.ศ. 2533 กระทรวงฯ ได้สูญเสียอำนาจในการกำกับดูแลการธนาคารต่อสำนักงานบริการทางการเงินที่ได้ก่อตั้งขึ้นมาใหม่ นอกจากนี้ยังสูญเสียอำนาจแทบทั้งหมดในการควบคุมนโยบายทางการเงินของธนาคารแห่งประเทศญี่ปุ่นเมื่อรัฐสภาได้ผ่านกฎหมายธนาคารแห่งประเทศญี่ปุ่นในปี พ.ศ. 2541 และในเดือนมกราคม พ.ศ. 2544 ได้มีการเปลี่ยนชื่อเป็นกระทรวงการคลัง จนถึงปัจจุบัน
แม้ว่าจะมีการเปลี่ยนชื่อก็ตาม ชาวญี่ปุ่นยังคงใช้ศัพท์ "โอกูระ-ไดจิน (รัฐมนตรีฯ พระคลังมหาสมบัติ)" เพื่อกล่าวถึงบุคคลผู้ซึ่งควบคุมการเงิน (เช่นแม่บ้านที่ดูแลการเงินของครอบครัว)
ส่วนราชการ
กระทรวงการคลังมีการแบ่งส่วนราชการออกเป็นทั้งหมด 6 กรมดังนี้:
สถาบันการบริหารอิสระ
สถาบันการบริหารอิสระ ภายใต้การกำกับดูแลของกระทรวงการคลังได้แก่:
เจเวลซอง / บีไซด์ยู: โบคุโอะโยบุโคเอะ
เจเวล ซอง / บีไซด์ ยู -โบคุโอะโยบุโคเอะ- เป็นซิงเกิลภาษาญี่ปุ่นลำดับที่ 8 ของโบอาในรูปแบบของดับเบิ้ล เอ ไซด์ ซิงเกิล วางขายเมื่อวันที่ 11 ธันวาคม พ.ศ. 2545 โดยเพลง JEWEL SONG เป็นเพลงในอัลบั้ม VALENTI กับ BEST OF SOUL ซิงเกิลนี้เปิดตัวสัปดาห์แรกที่อันดับ 3 ของออริกอนชาร์ต และมียอดขายรวมมากกว่า 151,000 แผ่น โดยเป็นซิงเกิลที่มียอดขายสูงที่สุดเป็นอันดับ 4 ของโบอา
เพลง JEWEL SONG เป็นเพลงประกอบละครเกาหลีเรื่องสงครามแห่งความรัก ส่วนเพลง BESIDE YOU -僕を呼ぶ声-(BESIDE YOU -โบคุโอะโยบุโคเอะ-) เป็นเพลงประกอบภาพยนตร์การ์ตูนเรื่อง Monkey Typhoon
สโมสรฟุตบอลบอร์นมัท
สโมสรฟุตบอลบอร์นมัท (A.F.C. Bournemouth) เป็นสโมสรฟุตบอลอาชีพของอังกฤษ ตั้งอยู่ที่เมืองบอร์นมัท มณฑลดอร์เซต ปัจจุบันลงแข่งขันในระดับ และใช้สนามดีน คอร์ท (วิตาลิตี สเตเดียม) เป็นสนามเหย้าของสโมสร
บอร์นมัทเคยเลื่อนชั้นขึ้นมาเล่นในระดับพรีเมียร์ลีกเป็นครั้งแรกในฤดูกาล 2015–16 ซึ่งนับเป็นครั้งแรกในประวัติศาสตร์ของสโมสร นับตั้งแต่เริ่มก่อตั้งสโมสรในปี ค.ศ. 1890
กีฬายิงธนูในโอลิมปิกฤดูร้อน 2012 – หญิงเดี่ยว
การแข่งขันยิงธนูในกีฬาโอลิมปิกฤดูร้อน 2012 ประเภทหญิงเดี่ยว
สถิติการแข่งขัน
ก่อนมีการแข่งขันโอลิมปิก มีการบันทึกสถิติ ของรายการยิงธนูหญิงเดี่ยว
สงครามอินโดจีน
สงครามอินโดจีน (Indochina Wars, Chiến tranh Đông Dương) เป็นสงครามย่อยหลายสงครามที่เกิดขึ้นทางเอเชียตะวันออกเฉียงใต้ตั้งแต่ปี ค.ศ. 1946 จนถึง 1989 ระหว่างชาวเวียดนามชาตินิยมกับฝรั่งเศส อเมริกา และจีน คำว่า "อินโดจีน" เดิมทีจะหมายถึงอินโดจีนของฝรั่งเศส ซึ่งรวมทั้งรัฐปัจจุบันของเวียดนาม ลาว และกัมพูชา การใช้ในปัจจุบันส่วนใหญ่หมายถึงภูมิภาคทางภูมิศาสตร์มากกว่าพื้นที่ทางการเมือง สงครามแบ่งออกเป็นสงครามย่อย 4 สงครามได้แก่
การสร้างอาณานิคม
การสร้างอาณานิคมและการครอบครองของฝรั่งเศสเป็นผลให้เกิดการเผยแผ่ศาสนาคริสต์ในศตวรรษที่ 16 ซึ่งก่อให้เกิดการเริ่มเปลี่ยนไปเป็นคาทอลิกที่ละน้อย ในขณะที่จักรพรรดิยา ลอง ยอมต่อการเข้ามาของคาทอลิก ผู้ที่สืบทอดตำแหน่งต่อจากพระองค์ จักรพรรดิมิญ มาง และจักรพรรดิตือ ดึ๊ก กลับนับถือลัทธิขงจื๊อของจีนมากกว่า ทั้งสองพระองค์กดขี่คาทอลิกอย่างรุนแรงและพยายามที่จะขจัดอิทธิพลของฝรั่งเศส ซึ่งก่อให้เกิดการโต้ตอบของชาติคาทอลิกในยุโรป นโยบายโดดเดี่ยวของขงจื๊อนำชาวเวียดนามสู่การปฏิเสธความเจริญ ในเดือนสิงหาคม ค.ศ. 1858 จักรพรรดินโปเลียนที่ 3 แห่งฝรั่งเศส ได้สั่งการให้กองกำลังฝรั่งเศสยกพลขึ้นบกที่ตูราน (ปัจจุบันคือดานัง) เป็นการเริ่มเข้ายึดครองซึ่งคงอยู่เกือบศตวรรษ เมื่อถึงปี 1884 ฝรั่งเศสได้ควบคุมทั้งประเทศอย่างสมบูรณ์ ซึ่งได้กลายมาเป็นส่วนที่มีขนาดใหญ่ที่สุดของอินโดจีนของฝรั่งเศส
การต่อต้านจากชนท้องถิ่นเกิดขึ้นอย่างต่อเนื่องตั้งแต่ฮาม หงี, ฟาน ดินห์, ฟุง ฟาน, บุย เชา และสุดท้ายคือโฮ จิ มินห์ ผู้ที่กลับมาจากฝรั่งเศสและเช้าร่วมกับเวียดมินห์ในปี 1941 เขาเป็นสมาชิกก่อตั้งพรรคคอมมิวนิสต์ฝรั่งเศส โฮ จิ มินห์ยึดมั่นในคอมมิวนิสต์ของเขาและยุบพรรคคอมมิวนิสต์อินโดจีนลงเพื่อที่เขาจะได้อำนาจและความเชื่อใจ เมื่อเกิดภาวะข้าวยากหมากแพงในปี 1945 มันส่งผลให้เกิดการตาย 2 ล้านราย เวียดมินห์ได้จัดตั้งการปลดเปลื้องครั้งใหญ่ ซึ่งตามมาด้วยชัยชนะเหนือผู้คนมากมาย โฮ จิ มินห์ได้กลายมาเป็นผู้นำของเวียดมินห์
เมื่อสงครามโลกครั้งที่ 2 สิ้นสุดลงเวียดนามเหนือก็ตกอยู่ภายใต้การควบคุมของโฮ จิ มินห์ ฝ่ายญี่ปุ่นยอมแพ้ต่อกลุ่มชาตินิยมจีนในเวียดนามเหนือ และเวียดมินห์ก็ได้ก่อการปฏิวัติในเดือนสิงหาคมไปทั่วประเทศ จักรพรรดิเบาได๋สละอำนาจให้กับเวียดมินห์เมื่อวันที่25 สิงหาคม ค.ศ. 1945 โฮ จิ มินห์ได้แต่งตั้งให้เบาไดเป็นที่ปรึกษาพิเศษให้กับรัฐบาลใหม่ของเขาในฮานอย ซึ่งได้สิทธิเป็นเอกราชในวันที่ 2 กันยายนเมื่อเปลี่ยนชื่อประเทศเป็นสาธารณรัฐประชาธิปไตยเวียดนาม ในค.ศ. 1946 เวียดนามได้สร้างรัฐธรรมนูญฉบับแรกขึ้นมา
ในค.ศ. 1948 ฝรั่งเศสได้พยายามที่จะเอาอาณานิคมเวียดนามของตนคืน ในทางใต้ของเวียดนามญี่ปุ่นได้ยอมแพ้ต่อกองกำลังของอังกฤษ สนับสนุนให้พวกเขาต่อต้านเวียดมินห์ ฝรั่งเศสได้แต่งตั้งให้เบาไดเป็นผู้นำเวียดนาม ซึ่งปกครองเวียดนามส่วนกลางและส่วนใต้ ผลที่ตามาคือสงครามระหว่างฝ่ายใต้ที่ควบคุมโดยฝรั่งเศสและฝ่ายเหนือที่มีพันธมิตรเป็นพวกคอมมิวนิสต์ เรียกกันว่าสงครามอินโดจีนครั้งที่ 1
สงครามอินโดจีนครั้งที่ 1
ในสงครามอินโดจีนครั้งที่ 1 เวียดนามเหนือที่ได้รับการสนับสนุนจากพวกคอมมิวนิสต์ในจีนและสหภาพโซเวียตได้ต่อสู้เพื่อได้มาซึ่งเอกราชตั้งแต่เดือนธันวาคม 1946 จนถึงเดือนกรกฎาคม 1954 โดยการต่อสู้ส่วนใหญ่เกิดขึ้นรอบ ๆ ฮานอย มันจบลงด้วยการที่ฝรั่งเศสพ่ายแพ้ที่ยุทธการที่เดียนเบียนฟูและฝรั่งเศสก็ต้องถอนกำลังออกจากเวียดนาม
สงครามอินโดจีนครั้งที่ 2
สงครามอินโดจีนครั้งที่ 2 หรือรู้จักกันในชื่อสงครามเวียดนาม เป็นความสำเร็จของกองทัพประชาชนเวียดนามที่เป็นคอมมิวนิสต์และเวียดกงในการต่อสู้กับทหารของสหรัฐและกองทัพสาธารณรัฐเวียดนามที่สนับสนุนโดยสหรัฐ เนื่องมาจากว่ามันไม่มีการประกาศสงครามอย่างเป็นทางการ จึงมีการไม่เห็นด้วยอย่างมากเมื่อสงครามเริ่มขึ้น แต่สองเหตุการณ์ที่มักอ้างอิงถึงคือการมาถึงครั้งแรกของที่ปรึกษาสหรัฐในเวียดนามใต้เมื่อปี 1955 และทำการประกาศการมีส่วนเกี่ยวข้องของสหรัฐในปี 1964 ในสงครามชาวเวียดนามเหนือขนส่งเสบียงของพวกเขาผ่านทางทางรถไฟโฮ จิ มินห์ ซึ่งวิ่งผ่านลาวและกัมพูชา ผลที่ตามมาคือบริเวณพื่นที่เหล่านี้ที่ติดกับชายแดนเวียดนามจะมีการต่อสู้กันอย่างหนัก
สำหรับสหรัฐเป้าหมายทางการเมืองและการรบนั้นเป็นสิ่งที่ยังไม่ชัดเจน ความสำเร็จและการนำเนินการนั้นแย่และการที่ได้รับความสูญเสียอย่างมากทำให้ประชาชนในอเมริกาไม่พอใจกับสงครามครั้งนี้นัก ข่าวของสหรัฐรายงานแนวโจมตีเท็ท (Tet offensive) ในปี 1968 โดยเฉพาะจากซีบีเอส มันถูกมองว่าเป็นสิ่งที่ไม่ดีนักในการจบสงคราม แม้ว่าแนวโจมตีเท็ทปี 1968 นั้นจะส่งผลให้เกิดชัยชนะของเวียดนามใต้และสหรัฐ พร้อมกับการทำลายความสามารถในการต่อสู้ของกองกำลังเวียดกงอย่างมาก มันกลับเป็นการที่ผู้ออกเสียงในอเมริกันหันไปอยู่ฝ่ายตรงกันข้ามกับพวกที่ต่อต้านคอมมิวนิสต์
สหรัฐเริ่มถอนทหารออกจากเวียดนามในปี 1970 โดยมีทหารกลุ่มสุดท้ายออกจากประเทศเมื่อเดือนมกราคม ค.ศ. 1973 ฝรั่งเศสทำการหยุดยิงและห้ามไม่ให้เวียดนามเหนือสงทหารเข้ามาในเวียดนามใต้อีก แม้ว่าเวียดนามเหนือจะได้รับอนุญาตให้ครอบครองเมืองของเวียดนามใต้ที่อยู่ตรมแนวโจมตีตะวันออกได้
ฝ่ายเวียดนามใต้ไม่เคยมีแนวโน้มที่จะทำตามข้อตกลง การต่อสู้ยังคงดำเนินต่อไปตั้งแต่ค.ศ. 1973-1974 ในขณะที่เวียดนามเหนือวางแผนที่จะเข้าโจมตีครั้งใหญ่โดยจะเริ่มในค.ศ. 1976 กองทัพเวียดนามเหนือในเวียดนามใต้ได้รับความเสียหายในการโจมตีทางฝั่งตะวันออกเมื่อค.ศ. 1973 และมันแสดงให้เห็นว่าพวกเขายังต้องคำนวณแผนใหม่จนถึงค.ศ. 1976
การถอนกำลังออกส่งผลให้เกิดหายนะต่อกองทัพเวียดนามใต้ ไม่นานหลังจากการสั่งหยุดยิงของฝรั่งเศส สภาคองเกรสของสหรัฐได้ตัดทุนการช่วยเหลือทางทหารต่อเวียดนามใต้ กองทัพเวียดนามใต้ที่ได้รับการฝึกให้ใช้ยุทธวิธีแบบอเมริกันพ่ายแพ้อย่างรวดเร็ว แม้ว่าจะยังคงมีการต่อสู้ประปรายตลอดปี 1973-1974 ในที่สุดก็เกิดการต่อสู้ขั้นแตกหักในเดือนมกราคม ค.ศ. 1975 เวียดนามเหนือได้เข้าโจมตีอย่างรวดเร็วเข้าใส่ฝ่ายใต้ที่อ่อนแอ
ไซ่ง่อน เมืองหลวงของเวียดนามใต้ถูกยึดโดยกองทัพเวียดนามเหนือในวันที่ 30 เมษายน ค.ศ. 1975 และสงครามเวียดนามครั้งที่ 2 ก็สิ้นสุดลง
การต่อสู้ที่เกิดขึ้นระหว่างฝ่ายเหนือและฝ่ายใต้ตามมาด้วยการถอนกำลังของสหรัฐบางครั้งก็ถูกเรียกว่าสงครามอินโดจีน โดยปกติแล้วจะหมายถึงความขัดแย้งที่เกิดขึ้นหลังค.ศ. 1979
สงครามอินโดจีนครั้งที่ 3
ในค.ศ. 1978 เวียดนามได้เข้าบุกกัมพูชาและขับไล่เขมรแดงออกจากอำนาจ (ดูบทความหลักที่สงครามกัมพูชา–เวียดนาม) สาเหตุที่เวียดนามเข้าบุกนั้นก็เพราะว่าฝ่ายเขมรแดงได้ทำการสังหารหมู่ชาวเวียดนามไปมาก
เขมรแดงนั้นเป็นพันธมิตรทางการเมืองกับจีน ในค.ศ. 1979 รัฐบาลจีนได้เข้าบุกเวียดนามเพื่อเป็นการลงโทษสำหรับการที่เวียดนามเข้าไปขยายดินแดนในกัมพูชา
การต่อสู้นั้นกินระยะเวลาสั้นแต่รุนแรง จีนได้บุกเข้ามาในเวียดนามเป็นระยะทาง 40 กิโลเมตรโดยเข้ายึดเมืองลางซอนในวันที่ 6 มีนาคม ที่นั่นพวกเขาคิดว่าเส้นทางสู่ฮอนอยนั้นโล่งแล้ว โดยประกาศว่าภารกิจในการลงโทษเวียดนามสำเร็จและทำการการถอนกำลัง เหตุผลจริง ๆ ที่พวกเขาถอนกำลังออกคือการขัดแย้ง ผลจากความขัดแย้งครั้งนั้นทำให้เวียดนามยังคงมีทหารมากจนถึงทุกวันนี้
พิชิตพงษ์ เฉยฉิว
พิชิตพงษ์ เฉยฉิว (เกิด 28 สิงหาคม พ.ศ. 2525) อดีตนักฟุตบอลทีมชาติไทย ในตำแหน่งกองกลาง ปัจจุบันทำหน้าที่ผู้เล่นและหัวหน้าผู้ฝึกสอนให้กับเมืองเลย ยูไนเต็ด ในไทยลีก 3 ก่อนหน้านี้เขากลับมาเตะฟุตบอลให้กับสมุทรปราการ ซิตี้ ในไทยลีก 2 อีกครั้งหลังจากที่ได้แขวนสตั๊ด เขามีชื่อเล่นว่า โต้ง แต่เพื่อนๆชอบเรียกว่า แป๊ะ
ชีวิตส่วนตัว
พิชิตพงษ์ เฉยฉิว เกิดวันที่ 28 สิงหาคม พ.ศ. 2525 ที่ตำบลบุ่งค้า อำเภอเลิงนกทา จังหวัดยโสธร มีน้องชาย 1 คน เข้ารับการศึกษาชั้นประถมที่โรงเรียนชุมชนบ้านนากอกหนองบก และศึกษาต่อในชั้นมัธยมที่โรงเรียนกีฬาจังหวัดสุพรรณบุรีจนจบ ม.6 เคยศึกษาระดับอุดมศึกษาที่คณะรัฐศาสตร์ มหาวิทยาลัยธรรมศาสตร์แต่ภายหลังได้ลาออกตอนอยู่ชั้นปีที่ 5 ปัจจุบันศึกษาที่ คณะรัฐศาสตร์ มหาวิทยาลัยรามคำแหง
ปลายปี 2550 พิชิตพงษ์ เฉยฉิวเข้าพิธีแต่งงานกับนริศรา มหาวันที่ จังหวัดเชียงราย และทั้งคู่อาศัยอยู่ด้วยกันที่จังหวัดปทุมธานี โดยมีบุตรสาว 1 คน คือน้องสตางค์ ด.ญ.เตชิตา เฉยฉิว
ธนาคารกรุงไทย
พิชิตพงษ์ เซ็นสัญญาเข้าร่วมทีมเยาวชนของสโมสรธนาคารกรุงไทยเมื่อจบชั้นม.4 และลงแข่งขันเยาวชนควีนส์คัพโดยได้รองแชมป์ 2 สมัย จากนั้นได้เลื่อนขึ้นมาเล่นให้ทีมชุดใหญ่จนประสบความสำเร็จได้แชมป์ไทยพรีเมียร์ลีก 2 สมัยติดต่อกันในเวลาต่อมา
หลังจากที่เคยคว้าแชมป์กับทีมนักเรียนไทยมาแล้ว พิชิตพงษ์ เฉยฉิวก็ก้าวไปติดทีมชาติชุดซีเกมส์ ครั้งที่ 21 ที่มาเลเซียพร้อมกับคว้าเหรียญทองมาครองได้สำเร็จก่อนจะป้องกันแชมป์ได้ในซีเกมส์ ครั้งที่ 22 ที่เวียดนาม และซีเกมส์ ครั้งที่ 23 ที่ฟิลิปปินส์ซึ่งทำให้ได้แชมป์ซีเกมส์3สมัยติดต่อกันของตัวเขาเอง จนได้เล่นให้ทีมชาติชุดใหญ่อย่างสม่ำเสมอในที่สุด
พิชิตพงษ์ เฉยฉิวติดทีมชาติชุดใหญ่เป็นครั้งแรกในการแข่งขันคิงส์คัพ ปี 2544 แต่ทำได้แค่คว้าอันดับ3 จากนั้นก็ติดทีมชาติชุดใหญ่เป็นระยะๆแต่ก็เป็นเพียงตัวสำรองเสียส่วนมาก จนมาถึงยุคของปีเตอร์ รีดจึงได้ลงเล่นเป็นตัวจริงค่อนข้างสม่ำเสมอ
เมืองทอง ยูไนเต็ด
หลังจบไทยพรีเมียร์ลีกฤดูกาล 2551 สโมสรธนาคารกรุงไทยที่เพิ่งคว้าอันดับ6ในลีก ประสบกับปัญหาการไม่สามารถจดทะเบียนเป็นนิติบุคคลได้ ตามข้อกำหนดของเอเอฟซี จึงได้ทำการยุบทีม พิชิตพงษ์ เฉยฉิวจึงย้ายมาเล่นให้กับเมืองทอง ยูไนเต็ดในฤดูกาล 2552 และลงสนามในไทยพรีเมียร์ลีกนัดแรกให้ต้นสังกัดใหม่ในวันที่ 8 มีนาคม 2552 ในเกมส์ที่เปิดบ้านเอาชนะการท่าเรือไทยไป 3-0 ซึ่งเขาไปคนเปิดบอลให้ซูมาโฮโร่ ยาย่ากองหน้าของทีมโหม่งประตูที่สาม และเขายิงประตูแรกให้สโมสรได้ในวันที่ 15 มีนาคม 2552 ซึ่งเป็นการพบกับทีมราชนาวี-ระยองในเกมส์ไทยพรีเมียร์ลีกที่สนามธันเดอร์โดม โดยเป็นการยิงจุดโทษให้ทีมขึ้นนำ 1-0 ก่อนจะชนะไป 2-1 โดยทั้งฤดูกาลเขายิงประตูในลีกได้ทั้งสิ้น 3ประตู และพาทีมคว้าแชมป์ไทยพรีเมียร์ลีกได้ในที่สุด โดยการคว้าแชมป์ลีกครั้งนี้เป็นแชมป์ลีกครั้งแรกของสโมสรต้นสังกัดและเป็นแชมป์ลีกครั้งที่ 3 ของตัวเขาเอง.
ใน ไทยพรีเมียร์ลีก 2555 พิชิตพงษ์สามารถทำประตูแรกในฤดูกาล 2555 ได้นัดที่เมืองทองชนะสโมสรการท่าเรือไทย 5-1. ประตูที่สองคือในนัดที่เมืองทองไปเยือนโอสถสภาเอ็ม 150 สระบุรี ซึ่งเมืองทองบุกไปชนะ 2-1 จากประตูของ มารีโอ ยูโรฟสกี และ ลูกยิงของพิชิตพงษ์.ประตูที่สามเกิดขึ้นในนัดที่เมืองทองเปิดบ้านเอาชนะสโมสรฟุตบอลชลบุรีไปสกอร์ 2-0.ประตูที่สี่คือในนัดที่เมืองทองบุกไปชนะ สโมสรฟุตบอลอินทรีเพื่อนตำรวจได้ 2-1.แล้วประตูที่ 5 ก็ยิงติดต่อจากนัดที่ผ่านมาคือนัดที่เมืองทองแซงเอาชนะสโมสรฟุตบอลพัทยา ยูไนเต็ดไปได้ 3-2 ซึ่งเป็นประตูสุดท้ายของเขาในฤดูกาล 2555 แล้วเขาก็ได้แชมป์ ไทยพรีเมียร์ลีก สมัยที่ 3 กับเมืองทอง และเป็นแชมป์ลีกสมัยที่ 5 ในการเล่นฟุตบอลสโมสรของเขา
ต่อมาใน ฤดูกาล 2556 พิชิตพงษ์ทำประตูได้ใน โตโยต้า ลีกคัพ 2556 ในรอบ 64 ทีมสุดท้ายโดยเมืองทองบุกไปชนะสโมสร กรุงธนบุรี เอฟซี 1-0 จากประตูชัยของเขา
เรนา (นักร้อง)
โอ ฮเย-ริน (오혜린; ; 7 พฤษภาคม 2532 – ) หรือที่ใช้ในการแสดงว่าเรนา (레이나; ) เป็นนักร้องชาวเกาหลีใต้ รู้จักในสถานะสมาชิกวงอาฟเตอร์สกูล
ประวัติ
เรนาเกิดวันที่ 7 พฤษภาคม 2532 ที่เมืองอุลซาน ประเทศเกาหลีใต้ โดยเรนาเป็นเคยเด็กฝึกของค่ายเจวายพีมาก่อน ก่อนที่เธอจะมาเปิดตัวกับวง อาฟเตอร์สกูล ประมาณปี ค.ศ. 2009 ก่อนหน้านี้เธอยังได้รับการคัดเลือกจากเวทีซุปเปอร์สตาร์เค และได้เป็นนักเรียนที่สถานบันเอสเอ็มมาก่อน และเรนาถือเป็นนักร้องที่ดีที่สุดในบรรดาไอดอลหญิงชาวเกาหลีใต้
เรนาเองได้เดบิวกับวง อาเฟเตอร์สกูลในเพลง  Because of You  ซึ่งได้ติชาร์ตอันดับ 1 ของชาร์ตเพลงเกาหลีใต้และเพลงก็ได้รับรางวัล "triple crown